CELEX: 62016CN0344
Language: hu
Date: 2016-06-21 00:00:00
Title: C-344/16. sz. ügy: A Bundesgerichtshof (Németország) által 2016. június 21-én benyújtott előzetes döntéshozatal iránti kérelem – Die Länderbahn GmbH DLB kontra DB Station & Service AG

21.11.2016   
            
            
               HU
            
            
               Az Európai Unió Hivatalos Lapja
            
            
               C 428/2
            
         A Bundesgerichtshof (Németország) által 2016. június 21-én benyújtott előzetes döntéshozatal iránti kérelem – Die Länderbahn GmbH DLB kontra DB Station & Service AG
   (C-344/16. sz. ügy)
   (2016/C 428/03)
   Az eljárás nyelve: német
   
      A kérdést előterjesztő bíróság
   
   Bundesgerichtshof
   
      Az alapeljárás felei
   
   
      Felperes: Die Länderbahn GmbH DLB
   
      Alperes: DB Station & Service AG
   
      Az előzetes döntéshozatalra előterjesztett kérdések
   
   
               1)
            
            
               Összeegyeztethető-e az irányelvnek (1) a pályahálózat-működtetők igazgatási függetlenségére (4. cikk (1), (4) és (5) bekezdése), a díjszámítási elvekre (7–12. cikk) és a szabályozó szervezet feladataira (30. cikk) vonatkozó rendelkezéseivel egy olyan nemzeti rendelkezés, amely értelmében a vasúti infrastruktúra felhasználója, akitől a pályahálózat-működtető valamely polgári bíróság előtt használati díjat követel, vagy aki a kifizetett használati díj visszatérítését követeli, hivatkozhat arra, hogy a pályahálózat-működtető által felszámított díj nem méltányos?
            
         
               2)
            
            
               Amennyiben az első kérdésre igenlő választ kell adni: összeegyeztethető-e az irányelv említett rendelkezéseivel egy olyan nemzeti rendelkezés, amely értelmében a bíróság – amennyiben azt állapítja meg, hogy a felszámított díjak nem méltányosak – jogosult és köteles az e helyett fizetendő díjat ítéletben megállapítani?
            
         
      (1)  A vasúti infrastruktúrakapacitás elosztásáról, továbbá a vasúti infrastruktúra használati díjának felszámításáról és a biztonsági tanúsítványról szóló, 2001. február 26-i 2001/14/EK európai parlamenti és tanácsi irányelv (HL L 75., 29. o.; magyar nyelvű különkiadás 7. fejezet, 5. kötet, 404. o.).